ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
உலக யானைகள் தினம் - 2022 பெரியாறில் கொண்டாடப்பட்டது
கேரளாவின் பெரியாறில், உலக யானைகள் தினம் - 2022, மத்திய சுற்றுச்சூழல், வனம் மற்றும் பருவநிலை மாற்றத்துக்கான துறை அமைச்சர் திரு.பூபேந்திர யாதவ், இணையமைச்சர் திரு. அஷ்வினி குமார் சௌபே மற்றும் கேரள வனம் மற்றும் வனவிலங்குகள் துறை அமைச்சர் திரு.ஏ.கே.சதீந்தரன் ஆகியோர் முன்னிலையில் கொண்டாடப்பட்டது.
“இந்தியாவில் யானைகளின் இருப்பிடங்கள் குறித்த வரைபடம்”, “இந்தியாவில் யானைகள் வசிப்பிடம் மற்றும் அவை நடமாடும் வழித்தடங்கள் குறித்த விவரங்கள்” - “யானைகள் பராமரிப்பு, முகாம்களில் ஆரோக்கியம் மற்றும் நலன் பராமரிப்பு” மற்றும் “டிரம்பெட்” இதழின் சிறப்பு மலரையும் அவர் வெளியிட்டார்.
யானைகள் திட்டம், 30 ஆண்டுகள் நிறைவுற்றதை நினைவுகூரும் வகையில், இந்தியாவில் யானைகளின் பாதுகாப்புக் குறித்த சுவரொட்டி வெளியிடப்பட்டது.
நிகழ்ச்சியில் பேசிய மத்திய அமைச்சர் பூபேந்திர யாதவ், யானைகளுடனான எங்களின் தொடர்பு பழமையானது, மதிப்புமிக்கது மற்றும் போற்றத்தக்கது என்று கூறினார்.
யானைகள் நமது வனவிலங்குகளின் வாழ்வாதாரத்துக்கும், மற்றும் பல்லுயிர் பெருக்கத்துக்கும் மிகவும் இன்றியமையாதவை என்று தெரிவித்தார்.
இந்தியாவில் யானைகளை பாதுகாப்பதில், மக்களின் நலன்களே முக்கியம் என்பதை அரசு அங்கீகரிப்பதாகவும் அவர் குறிப்பிட்டார்.
இடுக்கியிலுள்ள கட்டப்பனாவில், 1000 படுக்கை வசதிகள் கொண்ட தொழிலாளர் அரசு ஈட்டுறுதிக் கழக மருத்துவமனைகள் தொடங்கப்படும் என்றும் அமைச்சர் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851260
மத்திய அமைச்சரவை
மருந்துகளை ஒழுங்குபடுத்தும்துறையில் இந்தியா-சுரினாம்இடையேயான புரிந்துணர்வுஒப்பந்தத்தில் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய மருந்து ஆணையம், இந்தியக் குடியரசின் சுகாதாரம் மற்றும் குடும்ப நல அமைச்சகம் மற்றும் சுரினாம் குடியரசின் சுகாதார அமைச்சகம் ஆகியவற்றுக்கு இடையே சுரினாமில் இந்திய மருந்துகளுக்கு அங்கீகாரம் அளிப்பதற்காக 2023 ஜூன் 4 ஆம் தேதி கையெழுத்திடப்பட்ட புரிந்துணர்வு ஒப்பந்த்த்திற்கு ஒப்புதல் அளிக்கப்பட்டுள்ளது.
இந்த புரிந்துணர்வு ஒப்பந்தம், மருத்துவ பொருட்களை ஏற்றுமதி செய்து, அந்நிய செலாவணியை ஈட்ட வழிவகுக்கும். இது , தற்சார்பு இந்தியாவை நோக்கிய ஒரு முயற்சியாகும்.
இந்திய மருந்துகளுக்கு சர்வதேச அங்கீகாரம்! தரநிலைகள் இந்திய மருந்துத் துறைக்கு பல நன்மைகளைக் கொண்டுள்ளன. இவற்றில் பின்வருவன அடங்கும்:
- இது இந்த நாடுகளுக்கு இந்திய மருந்து பொருட்களின் ஏற்றுமதியை
- அதிகரிக்கும், ஏனெனில் இது இரட்டை ஒழுங்குமுறை, சோதனை மற்றும் இறக்குமதிக்கு பிந்தைய சோதனைகளை அகற்றும். இதனால், இந்திய மருந்து ஏற்றுமதியாளர்கள், போட்டி மனப்பான்மையுடன் வர்த்தகம் லாபகரமாக இருக்கும்.
- மேலும், இறக்குமதி செய்யும் நாடுகளுக்கு தரமான இந்திய மருந்து பொருட்கள் மலிவு விலையில் கிடைக்கும்.
இந்தியாவில் இருந்து மருந்துகளின் ஏற்றுமதியை அதிகரிக்கவும், மருந்துத் துறையில் படித்த தொழில் வல்லுநர்களுக்கு சிறந்த வேலை வாய்ப்புகளை உருவாக்கவும் உதவும்.
ஆப்கானிஸ்தான், கானா, நேபாளம், மொரீஷியஸ் மற்றும் சுரினாம் குடியரசு ஆகிய ஐந்து நாடுகளால் இந்திய மருந்துகள் அதிகாரப்பூர்வமாக அங்கீகரிக்கப்பட்டுள்ளது. இந்திய மருந்துகளை அங்கீகரிக்கும் நாடுகளை விரிவுபடுத்த சுகாதார அமைச்சகம் முயற்சித்து வருகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1949414
ரெயில்வே அமைச்சகம்
இந்திய ரயில்வேக்கான அமிர்த பாரத் ரயில் நிலையத்திட்டம்
ரயில் நிலையங்களை நவீனமயமாக்கும் அமிர்த பாரத் ரயில் நிலைய திட்டம் என்னும் புதிய கொள்கையை ரயில்வே அமைச்சகம் வகுத்துள்ளது. தொலைநோக்குப் பார்வையுடன் ரயில் நிலையங்களை தொடர்ந்து மேம்படுத்துவதற்கு இத்திட்டம் வகைசெய்யும். ரயில்நிலையத்திற்கு வந்து செல்லும் பயணிகளின் எண்ணிக்கையை பொறுத்து வசதிகளின் தேவையை கருத்தில் கொண்டு செயல்படுத்தப்படும் பெருந்திட்டத்தை இது அடிப்படையாக கொண்டதாகும்.
குறைந்தபட்ச அத்தியாவசிய வசதிகளை கருத்தில் கொண்டு ரயில் நிலையங்களின் மேல்தளத்தில் அங்காடிகள், வணிக நிறுவனங்கள் அமைக்கப்படும்.
ரயில் நிலையங்களில் ஏற்கனவே உள்ள வசதிகளுக்கு மாற்றாக மேம்பாடும் மற்றும் புதிய வசதிகளை அறிமுகப்படுத்துதலை இத்திட்டம் நோக்கமாக கொண்டதாகும்.
தகவல் பலகைகள், மாற்றுத்திறனாளிகளுக்கான வசதிகள் ஆகியவை ரயில் நிலையங்களில் உறுதி செய்யப்படும்.
பயணிகள் தங்கும் அறை, நடைமேடைகள், ஓய்வு அறைகள், அதிகாரிகள் ஆய்வு அறை ஆகிய வசதிகள் ஏற்படுத்தப்படும்.
அறிவியல் மற்றும் தொழில்நுட்பத்துறை
"பசுமை கண்டுபிடிப்புகளுக்கு அதிகாரமளித்தல்: தொழில்நுட்ப மேம்பாட்டு வாரியத்தின் ஆதரவைப் பெற்ற ‘ஆலோ இ-செல்’லின் சுற்றுச்சூழலுக்கு உகந்த முதன்மை பேட்டரிகள்
பிரதமர் திரு. நரேந்திர மோடியின் தொலைநோக்கு முயற்சியான 'மிஷன் லைஃப்'  என்ற முன்னெடுப்புக்கு இணக்கமாக, உத்தரபிரதேசத்தின் லக்னோவில் உள்ள ஒரு புதுமையான ஸ்டார்ட்அப் நிறுவனமான ஆலோ இ-செல் பிரைவேட் லிமிடெட் உடனான ஒத்துழைப்பை அறிவிப்பதில் தொழில்நுட்ப மேம்பாட்டு வாரியம்  பெருமிதம் கொள்கிறது. இந்த ஒத்துழைப்பு வளர்ச்சியின் கலங்கரை விளக்கமாக பிரகாசிக்கிறது. நிலையான நடைமுறைகள் மற்றும் உள்நாட்டு படைப்பாற்றலுக்கான பிரதமரின் அழைப்பை தடையின்றி பிரதிபலிக்கிறது.
'மிஷன் லைஃப்' என்ற கருத்தாக்கத்தை பிரதிபலிக்கும் புதுமையான தீர்வுகளை ஆதரிக்கும் தனது அர்ப்பணிப்பில் உறுதியோடு திகழும் டி.டி.பி, ஆலோ இ-செல் நிறுவனத்துக்கு தனது உதவியை வழங்குகிறது, ரூ.2.98 கோடி திட்ட மதிப்பீட்டிலான "சுற்றுச்சூழலுக்கு உகந்த -1.5 வி ஏஏ அளவு கற்றாழையை மூலப்பொருளாகக் கொண்ட பேட்டரிகளின் வணிகமயமாக்கல்." திட்டத்துக்கு தொழில் மேம்பாட்டு வாரியம் கணிசமான பங்களிப்பான ரூ.1.91 கோடியை மென்மையான கடனாக வழங்கியுள்ளது. இது சுற்றுச்சூழலுக்கு உகந்த கண்டுபிடிப்புகளை புதிய உயரத்திற்கு கொண்டு செல்லும் திட்டத்தின் சாத்தியத்தைக் கொண்டுள்ளது.
இந்த ஸ்டார்ட்அப்பின் தனித்துவமான அணுகுமுறை சுற்றுச்சூழலுக்கு உகந்த 1.5 வோல்ட் ஏஏ அளவிலான பேட்டரியை உருவாக்குவதை உள்ளடக்குகிறது. இது கனரக உலோகங்கள் மற்றும் நச்சு இரசாயனங்கள் நிறைந்த வழக்கமான பயன்பாட்டில் உள்ள பேட்டரிகளை சந்தையில் இருந்து வெளியேற உதவும். கற்றாழையின் உள்ளார்ந்த பண்புகளைப் பயன்படுத்தி, ஆலோ இ-செல், நிறுவப்பட்ட சந்தை தரங்களின் செயல்திறனுடன் பொருந்துவது மட்டுமல்லாமல் சுற்றுச்சூழல் பொறுப்பையும் ஆதரிக்கும் ஒரு எலக்ட்ரோலைட்டை வடிவமைத்துள்ளது. இந்நிறுவனம் ராஜஸ்தானின் பூண்டியில் முதன்மை பேட்டரிகளை வணிக ரீதியாக உற்பத்தி செய்வதற்கான வசதிகளை உருவாக்கும்.
சுற்றுச்சூழல் நல்வாழ்வுக்கு இசைவாக வாழ்க்கை முறை தேர்வுகளை அறிமுகப்படுத்துதல் என்ற 'மிஷன் லைஃப்' நெறிமுறைகளுடன் இந்த திட்டம் தடையின்றி ஒத்திசைவாக இருக்கிறது. சுற்றுச்சூழலுக்கு உகந்த முதன்மை பேட்டரிகளின் காரணத்தை முன்னெடுப்பதன் மூலம், ஆலோ இ-செல் தூய்மையான, ஆரோக்கியமான சூழலுக்கு பங்களிக்கக்கூடும், அதே நேரத்தில் வழக்கமான பேட்டரிகளில் உள்ள நச்சு கலவையுடன் பிணைக்கப்பட்ட நீண்டகால கவலைகளை நிவர்த்தி செய்யலாம்.
ஆலோ இ-செல்லின் குறிப்பிடத்தக்க பயணத்தில், ஏற்கனவே இந்திய அரசாங்கத்தின் கார்ப்பரேட் விவகார அமைச்சகத்தின் டிபிஐஐடியின் கீழ் ஸ்டார்ட்அப் இந்தியாவால் எரிசக்தி துறையில் தேசிய தொடக்க விருது 2020 மற்றும் ஸ்னைடர் எலக்ட்ரிக்கின் குளோபல் வின்னர்ஸ் 2019 விருது உள்ளிட்ட பாராட்டுகளை அந்த நிறுவனம் பெற்றுள்ளது.
இதுகுறித்து டிடீபி செயலாளர் ராஜேஷ் குமார் பதக் கூறுகையில், "
ஆலோ இ-செல் பிரைவேட் லிமிடெட் உடனான எங்கள் ஒத்துழைப்பு நிலையான கண்டுபிடிப்புகளை ஆதரிப்பதற்கான டி.டி.பி.யின் உறுதிப்பாட்டை பிரதிபலிக்கிறது. இந்த கூட்டாண்மை தொழில்நுட்ப முன்னேற்றத்தை சுற்றுச்சூழல் நிர்வாகத்துடன் கலக்கும் தொலைநோக்கு திட்டங்களை ஆதரிப்பதற்கான எங்கள் அர்ப்பணிப்பைக் குறிக்கிறது. டி.டி.பி.யின் உறுதியான ஆதரவால் ஸ்டார்ட்அப் முன்னேறும்போது, நமது தேசத்திற்கு மிகவும் நிலையான மற்றும் வளமான எதிர்காலத்தை வடிவமைப்பதில் அரசு-தொழில்துறை ஒத்துழைப்பின் திறனை எடுத்துக்காட்டுகிறது.
நுகர்வோர் நலன், உணவு மற்றும் பொது விநியோகம் அமைச்சகம்
பஞ்சாப் நேசனல் வங்கி மற்றும் சேமிப்புகிடங்கு மேம்பாட்டு ஒழுங்குமுறை ஆணையம் இடையே புரிந்துணர்வு ஒப்பந்தம் கையெழுத்து
விவசாயிகள் மற்றும் வணிகர்களுக்கு குறைந்த வட்டி விகிதத்தில் கடன்களை வழங்குவதற்கு வசதியாக, சேமிப்புக் கிடங்கு மேம்பாட்டு ஒழுங்குமுறை ஆணையம் , பஞ்சாப் நேஷனல் வங்கியுடன் புரிந்துணர்வு ஒப்பந்தத்தில் கையெழுத்திட்டுள்ளது. சேமிப்புக் கிடங்கு மேம்பாட்டு ஒழுங்குமுறை ஆணையதின் தலைவர் திரு டி.கே. மனோஜ் குமார், உறுப்பினர் திரு முகேஷ் குமார் ஜெயின், பஞ்சாப் நேஷனல் வங்கி மேலாண்மை இயக்குநர் மற்றும் தலைமை செயல் அதிகாரி திரு அதுல் குமார் கோயல் உள்ளிட்ட மூத்த அதிகாரிகள் இந்த நிகழ்ச்சியில் கலந்து கொண்டனர்.
கூடுதலாக பிணை ஏதுமின்றி, கவர்ச்சிகரமான வட்டி விகிதங்கள் போன்ற அம்சங்களுடன் மின்னணு சேமிப்பு கிடங்கு ரசீதுகளுக்கு நிதி வழங்குதல் பற்றிய விழிப்புணர்வை ஊக்குவிக்கும் நோக்கத்துடன் இந்த புரிந்துணர்வு ஒப்பந்தம் கையொப்பமிடப்பட்டது. இந்த புரிந்துணர்வு ஒப்பந்தம், இந்தியாவில் விவசாயிகளுக்கு உத்தரவாதமான நிதி மேம்பாட்டை வழங்குவதுடன், பலன்கள் பற்றிய தகவல்களை டெபாசிட்தாரர்களுக்கு வழங்குவதை நோக்கமாகக் கொண்டுள்ளது.
சிறு மற்றும் குறு விவசாயிகள் மத்தியில் இந்த ரசீதுகள் நீண்ட கால விளைவுகளை ஏற்படுத்தும் என்று கருதப்படுகிறது. இது கிராமப்புற டெபாசிட்தாரர்களின் நிதிநிலையில் கணிசமான தாக்கத்தை ஏற்படுத்தும் திறன் கொண்டது.
பிரதமர் அலுவலகம்
முன்னாள் குடியரசுத் தலைவர் திரு ராம் நாத் கோவிந்த் உடன் பிரதமர் சந்திப்பு
முன்னாள் குடியரசுத் தலைவர் திரு ராம் நாத் கோவிந்த் மற்றும் அவரது குடும்பத்தினரை பிரதமர் திரு நரேந்திர மோடி சந்தித்துப் பேசினார்.
இது தொடர்பான ட்விட்டர் பதிவில் பிரதமர் கூறியதாவது:
“முன்னாள் குடியரசுத் தலைவர் திரு ராம் நாத் கோவிந்த் மற்றும் அவரது குடும்பத்தினருடன் மகிழ்ச்சியாக கலந்துரையாடினேன்.”
ரெயில்வே அமைச்சகம்
இந்தூர் – புட்னி வரையிலான  புதிய ரயில் பாதை மின்மயத்திற்கு அமைச்சரவை ஒப்புதல்
புட்னி – இந்தூர்  இடையே சுமார் 205.5 கிலோமீட்டர் தூரத்திற்கு புதிய ரயில் பாதை அமைக்க பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்தத் திட்டத்திற்கான செலவு மதிப்பீடு ரூ.3261.82 கோடியாகும்.
பின்தங்கிய பகுதியின் மேம்பாடு மற்றும் இந்தூரிலிருந்து ஜபல்பூருக்கும், இந்தூரிலிருந்து மும்பைக்கும் மற்றும் தென்பகுதிகளுக்கும் பயண நேரத்தைக் குறைப்பதும், இந்தத் திட்டத்தின் முக்கிய நோக்கமாகும். போபால் வழியாக தற்போதுள்ள ரயில் பாதையோடு ஒப்பிடும்போது, இந்தத் திட்டத்தால் 68 கி.மீ. தூரம் குறையும். இந்தப் பகுதியில் பொது மக்களுக்கும், தொழிற்சாலைகளுக்கும் சிறந்த போக்குவரத்து வசதிகளை இந்தத் திட்டம் அளிக்கும். மேலும் கட்டுமானக் காலத்தில் சுமார் 49.32 லட்சம் மனித நாட்கள் நேரடி வேலைவாய்ப்பு உருவாகும்.
பிரதமர் அலுவலகம்
உம்.பன் புயல் பாதிப்பு நிலைமையை ஆராய பிரதமர் திரு.நரேந்திரமோடி, மேற்கு வங்கம் மற்றும் ஒடிசாவுக்கு நாளை பயணம்
பிரதமர் அலுவலகம் டிவிட்டரில் விடுத்துள்ள பதிவில், ‘‘உம்.பன் புயல் பாதிப்பு நிலவரத்தை ஆராய மேற்கு வங்கம் மற்றும் ஒடிசாவக்கு பிரதமர் திரு. நரேந்திர மோடி நாளை பயணம் மேற்கொள்கிறார். பாதிப்பு பகுதிகளை அவர் வான் மூலம் பார்வையிடுவார் மற்றும் ஆய்வுக் கூட்டங்களிலும் கலந்து கொள்வார். அதில் நிவாரண மற்றும் மறுவாழ்வு அம்சங்கள் குறித்து ஆலோசிக்கப்படும்’’ என தெரிவிக்கப்பட்டுள்ளது.
(
பாதுகாப்பு அமைச்சகம்
கோஹிமா ஆதரவற்றோர் இல்லத்தில் புதிய தங்கும் வசதியை ராணுவ தலைமை தளபதி திறந்து வைத்தார்
வட கிழக்குப் பகுதிகளுக்கு மூன்று நாள் பயணமாக சென்ற ராணுவத்தின் தலைமை தளபதி ஜெனரல் மனோஜ் நரவனே, கோஹிமா ஆதரவற்றோர் இல்லத்தில் புதிய தங்கும் வசதியை திறந்து வைத்தார்.
கோஹிமா ஆதரவற்றோர் இல்லத்திற்கு மற்றும் அப்பகுதியில் உள்ள இதர ஆதரவற்றோர் மையங்களுக்கும் உதவிகளை வழங்கி வரும் அசாம் ரைபிள்ஸ் இந்த புதிய வசதியை நடத்தும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675727
(Visitor Counter : 73
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 104.04 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 16,156 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.20 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 17,095 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,14,434 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.47 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,60,989; இது 243 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 34 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 24 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.44 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767074
தகவல் மற்றும் ஒலிபரப்பு அமைச்சகம்
முதலாவது சர்வதேச யோகா தின ஊடக விருதுகளை 30 ஊடக நிறுவனங்களுக்கு தகவல் ஒலிபரப்புத் துறை அமைச்சர் திரு பிரகாஷ் ஜவடேகர் வழங்கினார்
சென்னை தூர்தர்ஷன், ஹலோ எஃப் எம் வானொலிக்கு விருது
புதுதில்லியில் உள்ள தேசிய ஊடக மையத்தில் நடைபெற்ற நிகழ்ச்சியில், முதலாவது சர்வதேச யோகா தின ஊடக விருதுகளை, மத்திய தகவல் மற்றும் ஒலிபரப்பு, சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பிரகாஷ் ஜவடேகர் இன்று  வழங்கினார்.
தமிழ் மொழியில் சிறப்பான முறையில் நிகழ்ச்சிகளை ஒலிபரப்பியதற்காக, சென்னை தூர்தர்ஷன் கேந்திரா மற்றும் தனியார் பண்பலை வானொலியான ஹலோ எஃப்.எம். நிறுவனத்திற்கு அமைச்சர் இந்த விருதை வழங்கினார்.
நிகழ்ச்சியில் பேசிய திரு. பிரகாஷ் ஜவடேகர், சமுதாயம் பலன் அடையும் வகையில், யோகாவை பரப்பியதில் முக்கிய பங்கு வகித்த ஊடக நிறுவனங்களை கவுரவிக்கும் விதமாக இந்த விருது வழங்கப்படுகிறது என்றார். பல்வேறு ஊடக நிறுவனங்களின் முயற்சிகளையும் பாராட்டிய அமைச்சர், இதுபோன்ற நிகழ்ச்சி நடத்தப்படுவது இதுவே முதன்முறை என்றார். செய்தி, கருத்து வெளியீடு மற்றும் விளம்பரங்களுக்கு அப்பாற்பட்டு, சமுதாயம் அதிக பலன் பெறும் விதமாக மிகச்சிறப்பான முறையில் பணியாற்றிய ஊடக நிறுவனங்களை அங்கீகரிக்க இந்த புதிய நடைமுறை தொடங்கப்பட்டுள்ளது என்றும் அவர் கூறினார்.
“சுயராஜ்ஜியம்” குறித்து விழிப்புணர்வு ஏற்படுத்துவதற்கான ஊடகமாக “கேசரி” என்ற பத்திரிகையை லோக்மான்ய திலகர் தொடங்கியதையும் திரு பிரகாஷ் ஜவடேகர் நினைவுகூர்ந்தார். தற்போது நல்ல ஆரோக்கியம், கல்வி மற்றும் அடிப்படை வசதிகள் அனைவருக்கும் கிடைக்கச் செய்வது குறித்த “சுராஜ்” பற்றி, ஊடக நிறுவனங்கள் பொதுமக்களிடையே பெருமளவுக்கு விழிப்புணர்வை ஏற்படுத்தி வருவதாக அவர் கூறினார். இந்தியாவின் ஜனநாயக முதிர்ச்சிக்கு இதுவொரு உதாரணம் என்றும் அவர் குறிப்பிட்டார்.
வரும்முன் காக்கும் ஆரோக்கியத்திற்கு யோகா மாபெரும் திறவுகோலாக உள்ளது என்றும் திரு ஜவடேகர் குறிப்பிட்டார். இந்தியர்களின் கலையான யோகா, பிரதமர் திரு நரேந்திர மோடியின் முயற்சிகள் மற்றும் தொலைநோக்கு சிந்தனை காரணமாக உலகளாவிய மரியாதையை பெற்றுள்ளது என்றும் அவர் கூறினார். சர்வதேச யோகா தினம் கொண்டாட வேண்டும் என்ற இந்தியாவின் பரிந்துரைக்க ஐக்கிய நாடுகள் சபை பெரும் ஆதரவு அளித்ததையும் அவர் நினைவுகூர்ந்தார். விருதுபெற்ற நிறுவனங்களையும், அவர்களை தேர்வு செய்த நடுவர் குழு உறுப்பினர்களையும் பாராட்டிய அமைச்சர் அவர்களுக்கு நன்றியும் தெரிவித்துக் கொண்டார்.
மத்திய ஆயுஷ் துறை இணையமைச்சர்  திரு ஸ்ரீபத் யசோ நாயக், இந்திய பத்திரிகை கவுன்சில் தலைவரும், தேர்வுக் குழு தலைவருமான நீதிபதி சி கே பிரசாத், மத்திய தகவல் ஒலிபரப்புத் துறை செயலாளர் திரு ரவி மிட்டல், கூடுதல் செயலாளர் திரு அதுல் திவாரி, இணைச் செயலாளர் திரு விக்ரம் சஹாய் உள்ளிட்டோர் இந்த நிகழ்ச்சியில் கலந்து கொண்டனர்.
பிரதமர் அலுவலகம்
கடற்படையின் ஐ,என்,எஸ், கல்வாரி நீர் முழ்கிக் கப்பலைப் பிரதமர் நாளை நாட்டுக்கு அர்ப்பணித்து வைக்கிறார்
மும்பையில் நாளை கடற்படையின் ஐ.என்.எஸ். கல்வாரி நீர் முழ்கிக் கப்பலை பிரதமர் திரு. நரேந்திர மோடி நாட்டுக்கு அர்ப்பணித்து வைக்கிறார்.
ஐ.என்.எஸ். கல்வாரி டீசல் – மின்சாரத்தில் இயங்கும் தாக்குதல் நீர்முழ்கி கப்பலாகும். இந்தக் கப்பலை மசாகான் துறைமுகக் கப்பல் கட்டும் நிறுவனம் இந்திய கடற்படைக்காக உருவாக்கியது. இந்திய கடற்படையில் சேர உள்ள ஆறு இத்தகைய நீர்முழ்கி கப்பல்களில் இது முதலாவதாகும். இந்தியாவில் உற்பத்தி செய்வோம் என்ற திட்டத்தின் குறிப்பிடத் தக்க வெற்றியை இது உணர்த்துகிறது. இந்தக் கப்பல் கட்டும் திட்டம் பிரான்ஸ் ஒத்துழைப்புடைன் மேற்கொள்ளப்படுகிறது.
மும்பை கடற்படை துறைமுகத்தில் இந்த நீர்முழ்கிக் கப்பலை பாதுகாப்பு அமைச்சர், மகாராஷ்டிரா மாநிலத்தின் முக்கிய பிரமுகர்கள், கப்பல் படையின் முதுநிலை அதிகாரிகள் முன்னிலையில் பிரதமர் அர்பணித்து வைக்கிறார். நிகழ்ச்சியில் உரையாற்றும் பிரதமர், இந்த நீர்முழ்கிக் கப்பலுக்கு சென்று பார்ப்பார்.
கப்பல் போக்குவரத்து அமைச்சகம்
மத்திய அரசு திட்டங்களின் செயல்பாட்டில் இளைஞர்கள் முழுமையாக ஈடுபட்டு இந்தியாவை உலகளாவிய ஆற்றல் மையமாக உருவாக்க வேண்டும்: மத்திய அமைச்சர் சர்பானந்த சோனாவால்
இந்தியாவின் தொலைநோக்கு திட்டம் 2030, சாகர் மாலா, பிரதமரின் விரைவு சக்தி போன்ற மத்திய அரசின் திட்டங்களில் மாணவர்கள் தங்களை முழுமையாக ஈடுபடுத்திக் கொண்டு இந்தியாவில் உலகளாவிய ஆற்றல் மையமாக உருவாக்க வேண்டும் என்று மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்த சோனாவால் கேட்டுக்கொண்டுள்ளார்.
சென்னையை அடுத்த உத்தண்டியில் உள்ள இந்திய கடல்சார் பல்கலைக்கழகத்தில் இன்று  நடைபெற்ற பட்டமளிப்பு விழாவில் தலைமை விருந்தினராக பங்கேற்று பட்டங்களை வழங்கினார். பிரதமரின் தொலைநோக்கு திட்டமான தற்சார்பு இந்தியா திட்டத்தை இந்திய கடல்சார் பல்கலைக்கழக மாணவர்கள் செயல்படுத்தி உலகளாவிய சமூகத்தை ஈர்க்க வேண்டும் என்று அமைச்சர் தமது பட்டமளிப்பு விழா உரையில் கேட்டுக்கொண்டார். தற்போதுள்ள உலக நிலைமையை பயன்படுத்தி சிறந்தவற்றுடன் போட்டியிடுவதோடு, நாம் தான் சிறந்தவர்கள் என்பதை நிரூபிக்க வேண்டும் என்றும் அவர் வலியுறுத்தினார். இந்தியா உலக தலைமைத்துவம் பெறுவதற்கு இதுவே சரியான தருணம் என்றும் அவர் கூறினார்.
குவிந்து கிடக்கும் வாய்ப்புகளை பயன்படுத்தி மாநிலங்கள் பொருளாதாரத்தை மேம்படுத்திக்கொள்ள வேண்டும் என்றும் இளைஞர் சக்தியை பயன்படுத்தி நாளைய உலகத்திற்கு இந்தியாவை தலைமை ஏற்க செய்ய வேண்டும் என்றும் அமைச்சர் கூறினார்.
ஆயுஷ் துறையின் வளர்ச்சி பற்றி பேசிய திரு சர்பானந்த சோனாவால், 2014-ல் 3 பில்லியன் டாலராக இருந்த பாரம்பரிய மருந்துகளின் ஏற்றுமதி இப்போது 18.2 பில்லியன் டாலராக அதிகரித்துள்ளது என்றார். பாரம்பரிய மருந்துகளின் விரிவாக்க அலுவலகத்தை உலக சுகாதார நிறுவனம் இந்தியாவில் அமைக்கவிருப்பதாகவும் அவர் தெரிவித்தார்.
இந்த விழாவில், பிஎச்டி, முதுநிலைப் பட்டம் உட்பட 400 பேருக்கு பட்டங்களை அமைச்சர் வழங்கினார். நாட்டின் பல்வேறு பகுதிகளில் உள்ள இப்பல்கலைக்கழக மையங்கள் மூலம் 3700 மாணவர்களுக்கு பட்டங்கள் வழங்கப்பட்டன.
பின்னர் நடைபெற்ற நிகழ்ச்சியில் கடல்சார் படிப்புகளில் கொள்கை ஆராய்ச்சிக்கான மையத்தை அமைச்சர் திரு சர்பானந்த சோனாவால் திறந்துவைத்தார். இந்த நிகழ்வுகளில் மத்திய துறைமுகம், கப்பல் போக்குவரத்து, நீர்வழிப்பாதைகள் மற்றும் சுற்றுலாத்துறை இணையமைச்சர் திரு ஸ்ரீபத் நாயக், பல்கலைக்கழக துணைவேந்தர் திருமதி மாலினி சங்கர், பல்கலைக்கழக பேராசிரியர்கள், பல்வேறு தொழில்துறை தலைவர்கள் உள்ளிட்டோர் கலந்து கொண்டனர்.
பாதுகாப்பு அமைச்சகம்
மாலத் தீவுகளில் சிக்கி தவித்த 588 இந்தியர்கள் ஐஎன்எஸ் ஜலஷ்வா போர் கப்பலில் நாடு திரும்பினர்
மாலத் தீவுகளில் இருந்து 588 இந்தியர்கள் இந்திய கடற்படைக்குச் சொந்தமான ஐ என் எஸ் ஜலஷ்வா மூலம் இன்று காலை கொச்சி துறைமுகம் வந்து சேர்ந்தனர்.
கொரோனா வைரஸ் நோய் பரவி வந்ததையடுத்து, ஊரடங்கு அமலில் உள்ளதால் வெளி நாடுகளில் சிக்கியவர்கள் நாடு திரும்ப முடியவில்லை. இவர்கள் நாடு திரும்ப உதவுமாறு அரசுக்கு கோரிக்கை விடுத்தனர்.
இந்திய அரசு அவர்களை இந்தியா அழைத்து வர கப்பற் படைக்குச் சொந்தமான ஐஎன்எஸ் ஜலஷ்வா கப்பலுக்கு உத்தரவிட்டது. இந்த கப்பல் கடந்த 15ம் தேதி 588 இந்தியர்களுடன் மாலத்தீவுகளின் தலைநகர் மாலேயில் இருந்து புறப்பட திட்டமிடப்பட்டது. ஆனால், மோசமான வானிலை, புயல் காரணமாக கப்பல் 16ம் தேதிதான் புறப்பட்டது.
இந்த கப்பல் நேற்று காலை 11.30 மணி அளவில் கேரள மாநிலம் கொச்சி துறைமுகத்துக்கு வந்து சேர்ந்தது. பயணிகளில் , 6 கர்ப்பிணிகள் உள்பட 70 பெண்கள், இருந்தனர். இவர்களை கடற்படை மாநில அரசு, மாவட்ட நிர்வாகத்தினர், துறைமுக அதிகாரிகள் வரவேற்றனர். இவர்களுக்கு கோவிட் 19 தொற்று உள்ளதா என்பதை கண்டறிய சோதனைகள் நடத்தப்பட்டு வருகிறது. பின்னர் இவர்கள் அவரவர்களின் சொந்த மாநிலங்களுக்கு அனுப்பி வைக்கப்படுவார்கள்.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதுதில்லியில் தோலா குவான் மற்றும் அணிவகுப்புச் சாலையில் நெரிசல் குறைப்பு
புது தில்லி, தோலா குவான்- விமான நிலையம் பகுதியில் உள்ள அணிவகுப்புச் சாலையில் புதிதாக நழுவுச்சாலையை  தேசிய நெடுஞ்சாலை ஆணையம்  திறந்துள்ளது. வாகனப் போக்குவரத்து நெரிசலைக் குறைக்கும் வகையில் இந்தப் பாதை உருவாக்கப்பட்டுள்ளது. சாலை சந்திப்புகளில் குவியும் வாகனங்களில் இடப்புறச் சாலையில் திரும்பும் வாகனங்களுக்காக இடது புறம் தனியாக உருவாக்கப்படும் சிறிய பாதையே நழுவுச்சாலை  ஆகும். இந்தப் பாதையை உருவாக்கியதன் மூலம் விமான நிலையப் பகுதியை நோக்கிச் செல்லும் வாகனங்கள் எளிதில் போகலாம்.
இந்த வழியை அமைப்பதற்காக 40 நாட்கள் நடைபெற்ற பணியில் விமானப் படை நிலையத்திற்கு எல்லைச் சுவர் அமைப்பது, குடிநீர்க் குழாய்கள், கழிவுநீர்க் குழாய்கள், மின்சாரக் கம்பி இணைப்பு, எரிவாயுக் குழாய் இணைப்பு, கண்ணாடி இழைக் கம்பிகள் இணைப்பு ஆகியவற்றை இடமாற்றம் செய்வது ஆகிய பணிகள் மேற்கொள்ளப்பட்டன.
பாதுகாப்பு அமைச்சகம்
துருக்கியின் இஸ்தான்புல்லில் நடைபெற்ற ஆசிய நாடுகளின் கடலோர காவல்படைகளின் 19-வது தலைவர்கள் கூட்டத்தில் இந்திய கடலோர காவல்படையின் குழு பங்கேற்றது
துருக்கியின் இஸ்தான்புல்லில் 2023 செப்டம்பர் 5-ம் தேதி முதல் 8-ம் தேதி வரை நடைபெற்ற ஆசிய கடலோர காவல்படை முகமைகளின் 19-வது தலைவர்கள் கூட்டத்தில்  இந்திய கடலோர காவல்படையின் தலைமை இயக்குநர் திரு ராகேஷ் பால் தலைமையிலான நான்கு பேர் கொண்ட குழு பங்கேற்றது. இந்த ஆசிய கடலோர காவல்படை கூட்டத்தில் 23 ஆசிய நாடுகளின் கடலோர காவல்படை முகமைகளைச் சேர்ந்தவர்கள் பங்கேற்றனர்.
இந்த மூன்று நாள் உயர்மட்டக் கூட்டத்தில், கடல்சார் சட்ட அமலாக்கம், கடல் உயிர்களின் பாதுகாப்பு, கடல் சுற்றுச்சூழல் பாதுகாப்பு, போதைப்பொருட்கள் தடுப்பு, ஆயுதங்கள் கடத்தல் தடுப்பு, கடல் வழியாக மனிதர்களை சட்டவிரோதமாக கடத்துவதைத் தடுப்பது உள்ளிட்ட பல முக்கிய அம்சங்கள் குறித்து விவாதிக்கப்பட்டன. ஆசிய கடலோர காவல்படையினரிடையே கடல்சார் ஒத்துழைப்பை மேலும் வலுப்படுத்த, இந்தக் கூட்டத்தில் தீர்மானிக்கப்பட்டது.
நவம்பர் 1999-ல் இந்திய கடலோரக் காவல்படையால் திருட்டுக் கப்பலான எம்.வி அலோண்ட்ரா ரெயின்போ கைப்பற்றப்பட்ட பின்னர், பிராந்திய கடலோரக் காவல்படைகளிடையே ஒத்துழைப்பை மேம்படுத்துவதற்காக ஜப்பானிய முன்முயற்சியின் ஒரு பகுதியாக இந்த பலதரப்பு மன்றம் உருவாக்கப்பட்டது. இந்தப் பிராந்தியத்தில் பாதுகாப்பான, மற்றும் தூய்மையான கடல்களை உறுதி செய்வதிலும், கடல் பகுதிகளை மேம்படுத்துவதிலும், உறுப்பு நாடுகளின் கடலோரக் காவல்படைகளுக்கு இடையிலான ஒத்துழைப்பை வளர்ப்பதிலும் இந்த அமைப்பு கவனம் செலுத்துகிறது. பொதுவான கடல்சார் பிரச்சினைகளுக்கு தீர்வு காணும் நோக்கில், இலக்கு சார்ந்த அணுகுமுறையை செயல்படுத்த இந்த மன்றம் நான்கு பணிக்குழுக்களைக் கொண்டுள்ளது. இந்திய கடலோரக் காவல்படை, தேடல் மற்றும் மீட்பு  பணிக்குழுவின் தலைமைப் பொறுப்பிலும், சுற்றுச்சூழல் பாதுகாப்பு, கடலில் சட்டவிரோத செயல்களைக் கட்டுப்படுத்துதல் மற்றும் தகவல் பகிர்வு உள்ளிட்ட பிற பணிக் குழுக்களின் உறுப்பினராகவும் உள்ளது. கடந்த 2022-ம் ஆண்டு புதுதில்லியில் இந்த கூட்டம் நடைபெற்றது.
தேர்தல் ஆணையம்
தகவல் அறியும் சட்டத்தின் கீழ் அரசியல் கட்சிகளைக் கொண்டுவரும் பிரச்சினையில் மத்தியத் தேர்தல் ஆணையத்திற்கும் மத்தியத் தகவல் ஆணையத்திற்கும் முரண்பாடு இல்லை
தகவல் அறியும் சட்டத்தின் கீழ் அரசியல் கட்சிகளைக் கொண்டுவரும் பிரச்சினையில் மத்தியத் தகவல் ஆணையத்தின் உத்தரவைத் தொடர்ந்து மத்தியத் தேர்தல் ஆணையம் கருத்துவேறுபாடு கொண்டிருப்பதாகச் சில ஊடகங்களில் வெளியான செய்திக்கு மறுப்பு தெரிவிக்கப்பட்டுள்ளது. தகவல் அறியும் உரிமைச் சட்டத்தின் நோக்கங்களுக்குத் தேசியக் கட்சிகள் பொது அதிகார அமைப்புகளாக இருக்கும் என 2013 ஜூன் 3 அன்று மத்தியத் தகவல் ஆணையம் பிறப்பித்த உத்தரவுடன் மத்தியத் தேர்தல் ஆணையம் உடன்படுவதாக விளக்கமளித்துள்ளதைத் தொடர்ந்து அரசியல் கட்சிகளிடமிருந்து பெறப்பட்ட தொகைகள் பற்றிய அனைத்து தகவல்களும் அதைப்போல அவர்களின் வருடாந்திரக் கணக்குத் தணிக்கை விவரங்களும் ஆணையத்திற்கு அவ்வப்போது ஒப்படைக்கப்படுவதுடன் பொதுமக்கள் பார்வைக்கும் வைக்கப்படும்.
பல்வேறு அரசியல் கட்சிகளுடன் ஆலோசனை நடத்தியதன் விளைவாக, இந்தப் பிரச்சினை மத்தியத் தேர்தல் ஆணையத்தை விட
நிதிஅமைச்சகம் தொடர்புடையது என்பதால் அதற்கு மாற்றப் பட்டுள்ளது.
(Visitor Counter : 107
பெட்ரோலியம் மற்றம் இயற்கை எரிவாயு அமைச்சகம்
தற்சார்பு இந்தியா திட்டம், நாட்டை உலகளாவிய உற்பத்தி மையமாக்கும்: மத்திய அமைச்சர் தர்மேந்திர பிரதான்
தற்சார்பு இந்தியா திட்டம், நாட்டை உலக அரங்கில் உற்பத்தி மையமாக மாற்றும் என மத்திய பெட்ரோலியத்துறை அமைச்சர் திரு தர்மேந்திர பிரதான் கூறினார்.
வியாபாரிகளின் வர்த்தக மற்றும் தொழில் சபையின் 119-வது ஆண்டு கூட்டம் இன்று நடந்தது. இதில் மத்திய பெட்ரோலியத்துறை அமைச்சர் திரு தர்மேந்திர பிரதான் கலந்து கொண்டு பேசியதாவது:
தற்சார்பு இந்தியா திட்டம், நாட்டை அமைதியான சந்தை என்ற நிலையில் இருந்து உலகின் தீவிர உற்பத்தி மையமாக மாற்றப் போகிறது. தற்சார்பு இந்தியா, உற்பத்தித் துறையுடன் கூடிய வலுவான இந்தியா. நம் நாடு தற்சார்புடையதாக இருந்தாலும், உலகளாவிய பொருளாதாரத்துடன் ஒருங்கிணைந்து இருக்கும். தற்சார்பு இந்தியா, உலகப் பொருளாதாரத்தை பல மடங்கு அதிகரிக்கும் சக்தியாக இருக்கும். கிழக்கு இந்தியா, தற்சார்புடையதாக மாறாமல், இந்தியா தற்சார்பாக ஆக முடியாது. நாட்டின் வளர்ச்சியை, பூர்வோதையா-கிழக்கிந்தியா திட்டம் மேம்படுத்தும். நாட்டின் அடுத்தகட்ட வளர்ச்சிக்கு, கிழக்கிந்தியாவின் ஆற்றலைப் பயன்படுத்த, கிழக்கிந்தியப்பகுதி வளர்ச்சியில் கவனம் செலுத்தப்பட வேண்டிய தேவையை பிரதமர் திரு நரேந்திர மோடி வலியுறுத்தியுள்ளார். இதுதான் பூர்வோதைய திட்டத்தின் சாரம்சம். பூர்வோதைய திட்டத்தில் பெட்ரோலியம் மற்றும் எஃகுத் துறை முக்கிய பங்காற்ற வேண்டும்.
பூர்வோதையா திட்டத்தின் கீழ், கிழக்கு இந்தியாவில் ஒருங்கிணைந்த எஃகு உற்பத்திய மையத்தை நாம் ஏற்படுத்திக் கொண்டிருக்கிறோம். இது எஃகுத் துறையில் போட்டியை ஏற்படுத்தி கிழக்கு இந்தியாவின் வளர்ச்சிக்கும் வேலை வாய்ப்புக்கும் உதவும்.
இந்திரா தனுஷ் வடகிழக்கு கேஸ் தொகுப்புத் திட்டங்களின் கீழ், மத்திய அரசின் மூலதன மானியத்துடன் கிழக்கு மற்றும் வடகிழக்கு இந்தியாவில், புதிய சந்தைகளை இந்தியா கேஸ் தொகுப்பு விரிவுபடுத்தி வருகிறது. பிரதமரின் உர்ஜா கங்கா திட்டம் மூலம் கிழக்கு இந்தியாவில் கோடிக்கணக்கான வீடுகளுக்கு குழாய் மூலம் சமையல் கேஸ் இணைப்பு வழங்கப்படவுள்ளது.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673979